ئاگاتە ئوویلینگییمانا

ئاگاتە ئوویلینگییمانا (Agathe Uwilingiyimana؛ لە دایکبووی ٢٣ی ئایاری ١٩٥٣ تاکوو ٧ی نیسانی ١٩٩٤) کەسایەتی ژنە سیاسەتوانی ڕوانداییە. ئەو لە ماوەی ١٨ی تەممووزی ١٩٩٣ تاکوو ٧ی نیسانی ١٩٩٤ بووە چوارەمینن سەرۆک وەزیرانی ڕواندا، ئەو یەکەمین ژنە لەو وڵاتە پۆستی سەرۆک وەزیرانی وڵاتی وەرگرتبێت.

ئەو لە خێزانێکی جووتیار لەدایک بوو. ئەو خوێندنی لە بەشی کیمیا و بیرکاری تەواو کردووە، لە ساڵی ١٩٧٣ بووەتە مامۆستای قوتابخانە. دواتر لە زانکۆی نیشتیمانیی ڕواندا بابەتی کیمیای وتۆتەوە. لە ساڵی ١٩٨٥، بڕواننامەی بەکالۆریۆسی لە کیمیا بەدەست هێناوە. ئەو لەلایەن کۆنەپارێزەکانی وڵاتەکەی ڕەخنەی لێگیرا لەبەر ئەوەی کە زانست و بیرکاری لە نێو کچان بڵاودەکردەوە.

لە ٧ی نیسانی ١٩٩٤، ئاگاتە ئوویلینگییمانا لە تەمەنی ٤٠ ساڵیدا تیرۆرکرا، کە ئەوکاتە هێشتا سەرۆک وەزیران بوو.

 سەرچاوەکان 

پۆل:ژنانی سەرۆک وەزیر
پۆل:ژنە سیاسەتمەدارەکانی سەدەی ٢٠ەم
پۆل:مردووانی ١٩٩٤
پۆل:لەدایکبووانی ١٩٥٣
پۆل:سەرۆکی حکوومەتە تیرۆرکراوەکان